Reklaamiagentuur Utopia on alles 3-aastane, aga kannab juba tiitlit Aasta Agentuur 2010. Best Marketing käis Leslie Laasneril ja Alvar Jaaksonil nende Vana-Lõuna tänaval asuvas kontoris külas, et saada teada, mis on selle väikese agentuuri edu saladus.    Utopia on väike agentuur, kokku 6 inimest. Kas agentuuri suurus üldse tähendab midagi Eesti oludes? "Ärilises mõttes on sel kindlasti tähtsus. Suured agentuurid on kokku pandud ärilistel eesmärkidel, keegi ei tee ju lihtsalt  disaineritele varjupaika," ütleb Leslie. "Meie oleme eeskätt loomeinimesed, mitte ärimehed."    Turundusjuhi ja agentuuri koostöö edukus sõltub Leslie meelest eeskätt inimestevahelisest sobivusest. "Kusjuures esmamuljet alati usaldada ei saa, mina olen selle põhjal inimesi täitsa valesti hinnanud - algul negatiivse mulje jätnud turundusjuht on hiljem suurepäraseks inimeseks osutunud. Aga on ka vastupidiseid kogemusi. Ega me ise ka kõigi jaoks moosipallid pole," ütleb ta.        Kuidas kommunikeerib Leibur nüüd, mil meil kehtib euro, soodushindasid? Kuidas tarbijad komakohtades orienteeruvad? Leiburi juhatuse esimees Asso Lankots: "Esimesed kolm nädalat peale euro saabumist ei saanud tarbijad aru, mis on soodne ja tootjad ei osanud seada uusi hinnapunkte. Üks kroon hinnamuutust oli olnud tajutav, aga 5 eurosendi võrra soodsam hind ei andnud üldse tunda. Enam ei olegi mõtet teha väikseid allahindlusi. See, mis oli enne kroonides allahindlus, ei ole ole eurodes enam jaekaubandusele atraktiivne. Iseenesest pakkus euro hea võimaluse loobuda mõttetutest allahindlustest."    Kuivõrd private label Leiburit ohustab? Kui võim on jaekaubanduse käes, tarbija on hinnatundlik ja konkurents  tihe - mille poolest siis eristuda? Kuidas Leibur saab aru, mida lõpptarbija tahab? Loe edasi, mida rääkis Best Marketingile turundusest tippjuht Asso Lankots.        Kümme aastat Soome telekanalis Nelonen teleajakirjaniku ja produtsendina töötanud Mikko Silvennoinen asus tänavu jaanuaris Eestis tööle TV3 programmidirektorina.    "Mind üllatab see, kui kiiresti Eestis asjad käivad. Selleks, et Soomes midagi aastal 2013 eetrisse saada, peab juba praegu planeerima hakkama. Eestis võib aga teha plaane järgmiseks nädalaks," võrdleb Mikko Eestit oma kodumaaga.    Tööst rääkides peab Mikko oma suurimaks eesmärgiks TV3 muutmist Eesti vaadatuimaks telekanaliks vanuserühmas 18-49. "Omasaadete osakaal  TV3-s kindlasti kasvab. Alles jäävad tugevamad draamaseriaalid, juurde tuleb reality show'sid ja docu-reality show'sid," kirjeldab Mikko TV3 tulevikuplaane. "Eesti on suur televisioonimaa! Eestis on palju kanaleid ja eestlased vaatavad päevas ca 4 h telekat, peaaegu sama palju, kui USA-s ja kindlasti rohkem kui Põhjamaades või Lätis-Leedus," ütleb Mikko. Loe edasi..        Aare Ristal on hariduselt filosoofia ajaloo õppejõud. Täna juhib ta globaalse turundusgigandi Omnicom Media Group Eesti esindust, mis pakub meediaagentuuride OMD ja PHD kaudu meediakampaania teenuseid nii rahvusvahelistele kui kohalikele ettevõtetele. Lisaks on ta Meediaagentuuride Liidu president.    "Olen nagu mängiv treener - kui ei ole  hetkel väravavahti väravasse panna, siis pean ise sinna jooksma ja samal ajal mõtlema, kust paremat väravavahti leida," kirjeldab Aare oma tööd Omnicom Media Group'i juhina Eestis.    Küsimusele meediaagentuuri rolli kohta vastab Aare kujundlikult: "Kui sa soovid valmistada kaheksale inimesele maitsvat ja tervislikku lõunasööki, on suureks abiks, kui naine annab sulle poodi kaasa ostunimekirja, kus on märgitud vajalikud toiduained ja kogused. Kui see võrdlus reklaamikampaaniate konteksti üle tuua, siis  lisaks ostunimekirja koostamisele käib meediaagentuur veel sinu eest turul, valmistab toidu, vaatab et külalistel oleks lõbus ja peseb pärast nõudki ära. Vot selline naine on meediaagentuur!" Loe edasi..        1996. aastal rajas Kaupo Kalda Eesti ühe edukaima veebiagentuuri OKIA, kus ta ise praegu loovjuhina töötab. Kaupo on bloginud 2 aastat ja kirjutanud selle aja sees 170 artiklit. OKIA blogi külastab nädalas 2000-3000 lugejat.    Kas sa soovitaksid reklaamikliendil agentuurist internetiturundust tellides vaadata ka seda, kuidas agentuur ise end online meedias eksponeerib? Või ei tähenda agentuuri koomaunes Twitter, käputäie fännide ja kommertsteadete peal  seisev Facebooki konto ning tühjalt kõmav blogi seda, et neil puudub sotsiaalmeedia alane võimekus? Kaupo Kalda: "Loomulikult soovitan vaadata, kuidas internetiturundusagentuur ennast internetis näitab. See ei pruugi olla küll must-valge indikaator, aga annab aimu, kas osatakse päriselt või piirdutakse ainult raamatutarkuste kopeerimisega."    Millised on trendid digitaalturunduses 2011? Kaupo Kalda: "Tänavareklaamidele on tekkimas konkurent - augmented reality - mis loob läbi nutitelefoni infokihi  inimese ja reaalsuse vahele. Näiteks täna New Yorgis ringi jalutades on sul võimalik näha erinevaid infokihte, kui vaatad ringi läbi oma nutitelefoni kaamera. See on hästi integreeritav ka turundusega, näiteks asukohapõhise reklaami loomisel." Loe edasi..        "Traditsiooniline meedia, mis moodustab suurema osa meie turundusmiksist, on täiesti elujõuline ja töötab väga hästi! Taktikaline turundus on meil alati paberajalehe-põhine olnud. Varem panustasime enam ka ajakirjadesse, aga kuna nüüdseks katavad autoajakirjadest meie põhisihtrühmi vaid "Tehnikamaailm" ja "Autoleht", oleme taas rohkem ajalehe-usku," ütleb Best Marketingile antud intervjuus Volvo ja Fordi sõidukite esinduse Info-Auto turundusdirektor Tiit Lillipuu.    Lisaks selgitab Tiit Lillipuu, miks Info-Auto on rajanud omale in-house reklaami- ja meediaagentuuri nimega Heelium: "Tegime kuluüksusest tuluüksuse." Loe edasi..        "Turundus on meie ettevõtte kriitiline edutegur ja tegevuse lahutamatu osa. Meil ei ole turunduse piirid väga selged, küll aga on fookus paigas. Turunduse eest ei vastuta meil turundusjuht ega turundusosakond, vaid kogu marketingi tiim, kuhu kuuluvad peale turundusinimeste ka mina, müügiinimesed ja agentuuriinimesed," rääkis Best Marketingile A. Le Coq'i juht Tarmo Noop.    Kuidas on A. Le Coq'il õnnestunud Sakust mööda minna? Tarmo Noop: "Tänu oma turundusele ja tootearendusele. Lisaks ka teatav stabiilsuse  faktor. Sakus on peale Cardo Remmeli ajastu lõppu palju eri rahvustest juhte vaheldunud. Mõni aeg tagasi vahetus seal 5 aasta jooksul 5 erinevat juhti! See kõik eeldab töötajatelt jälle uute tuulte ja nägemustega kohanemist. Mina ja turundusjuht Katrin Vernik oleme aga töötanud A. Le Coq'is juba ligi 13 aastat." Loe edasi..        Tallinki müügi- ja turundusdirektor Peter Roose, kelle vastutusalas töötab kõigi kallaste peale kokku ca 700 inimest, rääkis Best Marketingile Tallinki ambitsioonidest: "Tahame olla suurim laevafirma Euroopas. Juba täna teenindame aastas 8,4 miljonit reisijat. Läänemere põhjaregioonis oleme suurimad, meie turuosa on siin 42%. Viimase 7 aasta jooksul oleme investeerinud oma laevadesse 1,3 miljardit eurot. Nii mõnegi näitaja poolest oleme suisa maailma suurimad, näiteks laevade voodikohtade arvult. Oma 600 miljoni dollarilise käibe poolest oleme maailma suuruselt 6. tax-free kaubanduskett, meist ettepoole jäävad vaid suuremad lennujaamad."    Best Marketingi küsimusele Tallinki brändi laienemisvõimaluste kohta vastas Peter Roose: "Tallink ei tähenda tõesti ainult meretransporti, vaid ka vaba aja veetmist ja  puhkust. Ma ei oska ega saa hetkel ennustada, kui kaugele me läheme. Ideaalis tuleb turist Tallinna Tallinki laevaga, sõidab Tallinki taksoga ja ööbib Tallinki hotellis."        Andris Blaka on holdingfirma AGE Com üks omanikke. AGE Com'ile kuulub 20 loov- ja meediaagentuuri Eestis, Lätis, Leedus, Ukrainas ning Valgevenes. Ettevõtte aastakäive oli 2008. aastal 81 milj eurot, 2009. aastal 45 milj eurot ja 2010. aastal eeldatavasti 56 milj eurot. Eesti agentuuridest on AGE Com'i omanduses näiteks suurem osa reklaamiagentuurist Taevas Ogilvy ning meediaagentuurid Media House, MediaCom ja Mindshare.    Best Marketingi küsimusele "Mis AGE Com'is uudist on?" vastas Andris: "Hetkel oleme üles ehitamas Ogilvy  Group'i, mis tähendab, et loome kõigis kolmes Balti riigis lisaks Ogilvy loovagentuurile ka suhtekorraldusagentuuri Ogilvy PR, interaktiivse turunduse agentuuri OgilvyOne ja BTL-agentuuri Ogilvy Action. Esimesena saab see teoks Eestis. Oleme ringi vaatamas, sest on huvi osta / liita endaga uusi agentuure." Loe edasi..        "Lennunduse tulevik Eestis sõltub sellest, kas meil õnnestub "Eesti suuremaks teha" ehk leida tugevad Aasia lennufirmad, kes teeks siin sama, mida Finnair teeb Helsingis. Me asume Hiinast, Jaapanist ja Koreast täpselt sama kaugel kui Helsingi. Samuti lennatakse Dehlist New Yorki üle Tallinna. Eesti kaudu võiks hakata Aasiast Euroopasse lendama lennukid, mis on 80% ulatuses täis asiaate! Meie võit oleks aga võimaluses olla ülejäänud 20% hulgas! Eesti diplomaatia teeb suuri jõupingutusi, et me oma jutuga õigetest ustest sisse pääseksime," rääkis Best Marketingile Tallinna Lennujaama juhatuse liige Erik Sakkov, kes on tänaseks täpselt aasta vastutanud lennujaama turunduse eest. Loe edasi..        "2007-2008 olid meediaagentuuridele head aastad, aga võrreldes eelmise aastaga on meie käive vähenenud 40%. 2008. aasta lõpus kaotasime mitu klienti, sest me ei läinud hinnadumpingutega kaasa. Õitseng on läbi, enam lihtsalt allahindluste vahendaja rollist ei piisa. Nüüd on meediaagentuurid oma ärimudelit ümber vaatamas. Ainult meediavahendusega enam agentuuri ei majanda, töö läinud keerulisemaks ja aeganõudvamaks, eriti puudutab see digitaalmeedia planeerimist ja mõõtmist. Meie näiteks asutasime oma uuringufirma. Meediaagentuuri roll on muutumas vahendajast analüütikuks ja numbreid on meediaagentuuri töös tulevikus kindlasti rohkem," rääkis Best Marketingile antud intervjuus Mediacomi (Trendmark OÜ) juht Janeck Uibo. Loe edasi..        "Usun, et 10 aasta pärast pole mõtet tõmmata joont loov- ja PR-agentuuride vahele - on lihtsalt agentuurid, mis loovad erinevat laadi sisu ja suunavad vestlusi erinevates meediumites. See on roll, millele pretendeerivad täna nii PR- kui loovagentuurid. Küsimus on selles, kes kelle integreerib," ütleb Allar Tankler. Loe edasi..        Märt Haamer vastutab juhatuse liikmena Overall Eestis Canoni foto- ja videotehnika ning ettevōtetele suunatud tarkvaralahenduste müügi ja turunduse eest. Best Marketingi küsimusele "Kui suurt tuge pakub siinsele turundustegevusele Canoni rahvusvaheline imago, kui suurt tööd peab tegema kohapealne tiim?" vastas Märt Haamer: "Võin julgelt öelda, et Canoni maine on Eestis nii põrgulikult hea tänu Overalli aastatepikkusele ja pühendunud tegevusele."    "Business-to-business turunduses väga tähtis isiklik kontakt," rõhutab Märt Haamer Overalli turundusest rääkides ja  selgitab: "Konkreetne kasutaja on ju see, kes peab toote vōi teenusega rahul olema. Organisatsiooni juht, kes toote eest maksab, peab olema rahul hinnaga ja sellega, et töötajad oleks seadmetega rahul. Kelle suunal turundust teha sõltub sellest, kellega me organisatsioonis hea kontakti saavutame. Kui kõneisikuks on sekretär, siis tuleb meil temaga suhelda ja teda koolitada. Kui jutt käib sellest, kuidas kogu kontori tehnilist protsessi optimeerida, suhtleme IT-osakonnaga. Kui kōneleme kokkuhoiust, on teisel  pool lauda kas haldusjuht vōi juhtkond. Meie turundus on huvitav väljakutse, sest ei ole ühte kindlat liini, kellele kommunikatsiooni suunata. Era- ja ärisegmendid kattuvad läbi inimeste." Loe edasi..        Miks Eesti reklaamitööstusest ei ole tulnud rahvusvaheliselt kõrgelt hinnatud töid? "Eesti tööstusest ega ettevõtlusest ei ole samuti midagi rahvusvaheliselt silmapaistvat tulnud. Skype on siin ainuke erand, mis kinnitab reeglit. Miks meie reklaam peaks erand olema? Eestlased on edukad suusatajad, aga suusatamine on äärmiselt individualistlik ala. Reklaamimaailmas ei tule individualism kõne allagi. Kui meie majandus on allhankija ja spekuleerija, siis selline on ka reklaam. Ma arvan, et tegelik võimekus on Eestis hea, kuid see oleks vaja aktiviseerida," rääkis Best Marketingile reklaamiagentuuri Division loovjuht Rain Pikand. Loe edasi..        "Massimeedia mahtu me enam ei väheda, aga tahame kasvatada klientidega suhtlust ka muudes kanalites. Suureneb informeeriv kommunikatsioon ja vähenevad pakkumised stiilis "Osta nüüd, saad järgnevad kaks kuud tasuta!", rääkis Arti Ots Elioni tulevikuplaanidest ja lisas: "Kuigi meie massimeedia kulutused on olnud viimased 4-5 aastat languses, on tulemused paranenud - seda nii turuosa kui kliendilojaalsuse mõttes. Plaanime 2011. aastal kulutada sama palju kui 2010. aastal."    Sponsorlusest rääkides  rõhutas Arti Ots Elioni sotsiaalset vastutustundlikkust: "Oleme oma tegevusega aidanud kaasa Eesti kui e-riigi eduloole, kuid sellega kaasneb ka varjupool - kogu füüsiline maailm on muutunud palju kallimaks nende jaoks, kes ei ole digitaliseerunud. Näiteks pankade teenustasud on kõrgemad neile, kes käivad oma asju ajamas pangakontoris. See kõrgem teenustasu puudutab aga otsesemalt neid, kes tegelikult teenivad vähem. Vastukaaluks sellele alustasime eelmisel aastal ulatusliku programmiga "Ole kaasas!", mille  laiem eesmärk on vähendada ühiskonnas ebavõrdsust." Loe edasi..        "Kui täna müüakse nutitelefone hinnaga 5000 - 10 000 krooni, siis juba aasta pärast näeme neid hinnaga 2000 krooni ja allapoole. Juba praegu moodustavad nutitelefonid meil uusmüügist 15%," kirjeldas nutitelefonide turgu ees ootavaid muutusi Elisa juhatuse liige Andrus Hiiepuu.    Suurimat kasvuvõimalust näeb Hiiepuu mobiilses internetis. "Enne kui me tänavu oma mobiilse internetilahendusega Elisa MINT turule tulime, oli mobiilne internet oma mega- ja gigabaitidega frustreerivalt keeruline ning hinnad klientide jaoks liiga kõrged, ligi 200-300 krooni kuus. Meie muutsime mahud piiramatuks ja alustasime nö  hinnasõda - hakkasime pakkuma mobiilset internetti 99 krooni eest kuus. Täna müüme mobiilse interneti liitumisi juba rohkem kui kõneliitumisi," ütles Hiiepuu.        Ivo Nikkolo on masu kiuste viimasel ajal müüki ja kasumit suurendanud. Millest see tuleb, et premium kaubamärgil on rasketel aegadel hästi läinud?    Mervi Lill: "Et premiumiks saada, tuleb müügile suunatud turunduse kõrval investeerida ka imagosse. Näiteks Louis Vuitton ja Burberry on pannud väga suurt rõhku imago kujundamisele, tänu millele on neil olnud võimalus teha vähem sooduspakkumisi ja allahindlusi. Eestis hakkasid aga majanduslanguse saabudes kõik allahindlusi tegema - ka need, kes poleks pidanud. Üritasime oma märki  sellest säästa.    Kampaania stiilis 2=3 võib premiumbrändile valusalt kätte maksta, sest päeva lõpuks võibki saada sinu kallist kaubamärgist 2=3 bränd. Klient harjub pakkumistega ära ja kui need ühel päeval lõpetada, kukuvad kolinal ka müügid. Pakkumisi on lihtne teha, palju raskem on teha turundust, mis paneks klienti brändi kõrgemalt (mitte odavamalt) hindama." Loe edasi..        "Lisan iga päev Farmi Facebooki fännilehele uudiseid ja aeg-ajalt korraldan loosimisi. Kokku on meil fänne üle 2000, neist 10% aktiivsemad, aga need samad 10% on ka aktiivsed Tere, Valio, Kingakaubamaja ja Estraveli fännid - see tähendab, et fännid on seal, kus midagi tasuta antakse või loositakse," kirjeldab Ruta Kallaspoolik brändilojaalsuse kasvatamise keerukust sotsiaalvõrgustikes. "Kindlasti on aga Facebook hea infokanal tarbijatega suhtlemiseks," lisab ta.    Ruta Kallaspoolik on töötanud piimatööstuse Maag turundusjuhina kaks aastat. Turundusega on ta tegelenud kokku 15 aastat - pikk periood, mille sisse mahub kommivabriku Kalev idaturgude haldamine ning Maksimarketite, Rimi ja Säästumarketite turunduse juhtimine. Loe Best Marketingi intervjuud Ruta  Kallaspoolikuga!        Kai Realo on töötanud 5 aastat Eesti Statoili kontseptsioonijuhina. Sisuliselt tähendab see ametinimetus, et Kai teeb Statoilis turundus- ja müügidirektori tööd. Best Marketingile antud intervjuus räägib Kai, milles ta töö seisneb, millised on suurimad väljakutsed, kuidas on Statoilis sujunud üleminek kohalikelt reklaamilahendustelt rahvusvahelistele, kuidas kohalikud turundajad tsentraliseerimise otsuse vastu võtsid, kuidas hoiab Statoil kliente hinna kaalutlusel konkurendi juurde lahkumast ning arvestades arvukaid diskussioone Statoilis pakutava kohvi üle - kas Statoil on muutumas kohvikuks? Loe edasi..        Kadri Ärm on töötanud juhtivates ettevõtetes turundusjuhina juba ligi 15 aastat: Info Autos, Coca-Cola Eestis ja EMT-s. Tänavu jaanuaris asus Kadri tööle Saku Õlletehase turundusdirektorina.    Best  Marketingile rääkis Kadri, kuidas tal sujub üleminek teenuse turundamiselt toote turundamisele, kui palju tal oma praeguses töös EMT kogemusest kasu on, miks otsustas Saku tuua Eestis turule Tuborgi õlle, kas Koit Toome värske muusikavideo "Nädalalõpp" on Tuborgi product placement, kas näitleja Jan Uuspõllu kui endise alkohooliku õllereklaamis kasutamine on eetiline, jpm. Loe edasi..